**ÚPLNÉ ZNENIE**

**ústavného zákona č. 493/2011 Z. z. o rozpočtovej zodpovednosti**

Vypracoval odbor rozpočtovej regulácie ako pracovný materiál

zmena účinná od 01. 01. 2021 je napísaná **tučne**.

493

ÚSTAVNÝ ZÁKON

z 8. decembra 2011

o rozpočtovej zodpovednosti

Národná rada Slovenskej republiky sa uzniesla na tomto ústavnom zákone:

Čl. 1

Úvodné ustanovenie

Tento ústavný zákon s cieľom dosiahnuť dlhodobú udržateľnosť hospodárenia Slovenskej republiky, posilniť transparentnosť a efektívnosť vynakladania verejných prostriedkov a v snahe podporiť dlhodobú konkurencieschopnosť Slovenskej republiky s prihliadnutím na požiadavku ekonomickej a sociálnej spravodlivosti a solidarity medzi súčasnými a budúcimi generáciami upravuje zriadenie a pôsobnosť Rady pre rozpočtovú zodpovednosť, pravidlá rozpočtovej zodpovednosti a pravidlá rozpočtovej transparentnosti.

Čl. 2

Vymedzenie pojmov

Na účely tohto ústavného zákona sa rozumie

1. dlhodobou udržateľnosťou dosiahnutie takého stavu hospodárenia Slovenskej republiky, v ktorom saldo rozpočtu verejnej správy a **čistý dlh** zabezpečujú, že ani očakávaná zmena príjmov verejnej správy a výdavkov verejnej správy podľa základného scenára v najbližších **80** rokoch nespôsobí nárast **čistého dlhu** nad horný limit **čistého dlhu**,
2. základným scenárom dlhodobá prognóza príjmov verejnej správy a výdavkov verejnej správy, ktorá zohľadňuje budúci hospodársky a demografický vývoj v Slovenskej republike, aktuálny stav právneho poriadku Slovenskej republiky, pričom v záväzkoch verejnej správy sú zahrnuté aj implicitné záväzky verejnej správy a podmienené záväzky verejnej správy,
3. ukazovateľom dlhodobej udržateľnosti rozdiel medzi aktuálnou hodnotou a dlhodobo udržateľnou hodnotou štrukturálneho primárneho salda vyjadrený ako percentuálny podiel na hrubom domácom produkte,
4. štrukturálnym primárnym saldom hodnota salda rozpočtu verejnej správy upravená o vplyv hospodárenia podnikov štátnej správy, podnikov územnej samosprávy, vplyv hospodárskeho cyklu, jednorazové vplyvy a náklady na správu dlhu verejnej správy,
5. čistým bohatstvom Slovenskej republiky súčet vlastného imania subjektov verejnej správy, vlastného imania Národnej banky Slovenska, vlastného imania podnikov štátnej správy a podnikov územnej samosprávy, upravený o implicitné záväzky a podmienené záväzky, iné aktíva a iné pasíva,
6. podnikom štátnej správy štátny podnik, obchodná spoločnosť s majetkovou účasťou štátu v minimálnej výške 20 % jej základného imania, **obchodné spoločnosti, ktoré sú priamo alebo sprostredkovane ovládané štátnym podnikom alebo obchodnou spoločnosťou s majetkovou účasťou štátu v minimálnej výške 20 % jej základného imania** a právnická osoba zriadená zákonom, v ktorej má štát kvalifikovanú účasť; kvalifikovanou účasťou sa na účely tohto zákona rozumie priamy alebo nepriamy podiel predstavujúci aspoň 20 % na základnom imaní právnickej osoby alebo hlasovacích právach v právnickej osobe alebo možnosť uplatňovania vplyvu na riadení právnickej osoby, ktorý je porovnateľný s vplyvom zodpovedajúcim tomuto podielu; nepriamym podielom sa na účely tohto zákona rozumie podiel držaný sprostredkovane prostredníctvom právnických osôb, v ktorých má držiteľ nepriameho podielu kvalifikovanú účasť,
7. podnikom územnej samosprávy obchodná spoločnosť s majetkovou účasťou územnej samosprávy v minimálnej výške 20 % jej základného imania,
8. implicitnými záväzkami rozdiel medzi očakávanými budúcimi výdavkami subjektov verejnej správy a očakávanými budúcimi príjmami subjektov verejnej správy, ktoré vyplývajú z finančných dôsledkov spôsobených budúcim uplatňovaním práv a povinností ustanovených právnym poriadkom Slovenskej republiky, ak tieto nie sú súčasťou dlhu verejnej správy,
9. daňovými výdavkami položky, ktoré znižujú príjem rozpočtu verejnej správy z daní a z poistného a príspevkov platených do poistných fondov,
10. **čistým dlhom dlh verejnej správy, ktorého výšku aktuálne zverejnil Štatistický úrad Slovenskej republiky, znížený o hodnotu finančných aktív subjektov verejnej správy, ktorými sú obeživo a vklady a dlhové cenné papiere podľa jednotnej metodiky platnej pre Európsku úniu.**

Rada pre rozpočtovú zodpovednosť

Čl. 3

Zriadenie rady

1. Zriaďuje sa Rada pre rozpočtovú zodpovednosť (ďalej len „rada“) ako nezávislý orgán monitorovania a hodnotenia vývoja hospodárenia Slovenskej republiky a hodnotenia plnenia pravidiel rozpočtovej zodpovednosti.
2. Rada má troch členov. Členmi rady sú predseda a dvaja ďalší členovia. Predsedu rady volí a odvoláva Národná rada Slovenskej republiky (ďalej len „národná rada“) trojpätinovou väčšinou hlasov poslancov na návrh vlády Slovenskej republiky (ďalej len „vláda“). Jedného člena rady volí a odvoláva národná rada nadpolovičnou väčšinou hlasov prítomných poslancov na návrh prezidenta Slovenskej republiky. Ďalšieho člena rady volí a odvoláva národná rada nadpolovičnou väčšinou hlasov prítomných poslancov na návrh guvernéra Národnej banky Slovenska. **Návrh na voľbu člena rady je potrebné podať najskôr šesť mesiacov a najneskôr tri mesiace pred uplynutím funkčného obdobia člena rady a až po verejnom vypočutí uchádzačov o funkciu člena rady.** Člen rady má postavenie verejného činiteľa.
3. Funkčné obdobie členov rady je sedemročné**; člen rady zostáva vo funkcii aj po uplynutí funkčného obdobia až do zvolenia nového člena rady**. Ak funkcia člena rady zanikla podľa odseku 5 písm. a), c) a d), najneskôr do jedného mesiaca od vzniku skutočnosti, ktorá má za následok zánik funkcie člena rady sú subjekty, oprávnené navrhovať príslušného člena rady, povinné predložiť národnej rade návrh na zvolenie nového člena rady. Ak funkcia člena rady zaniká podľa odseku 5 písm. b), subjekty oprávnené navrhovať príslušného člena rady sú povinné, do jedného mesiaca od doručenia oznámenia o vzdaní sa funkcie člena rady, predložiť národnej rade návrh na zvolenie nového člena rady. Členstvo v rade je nezastupiteľné. Tá istá osoba môže byť zvolená za člena rady len raz**; to neplatí pre osobu zvolenú za člena rady podľa čl. 10 ods. 3, pričom táto osoba môže byť opätovne zvolená len na jedno funkčné obdobie.**
4. Členom rady môže byť fyzická osoba s náležitými odbornými vedomosťami a skúsenosťami, ktorá má spôsobilosť na právne úkony v plnom rozsahu a je bezúhonná. Za náležité odborné vedomosti a skúsenosti sa považuje úplné vysokoškolské vzdelanie druhého stupňa a najmenej päť rokov praxe v oblasti **verejných financií** a makroekonómie. Za bezúhonnú sa považuje fyzická osoba, ktorá nebola právoplatne odsúdená za úmyselný trestný čin; bezúhonnosť sa preukazuje výpisom z registra trestov. Funkcia člena rady je nezlučiteľná s funkciou v politickej strane alebo politickom hnutí, s funkciou štatutárneho orgánu v obchodnej spoločnosti, s funkciou prezidenta Slovenskej republiky, poslanca národnej rady, poslanca Európskeho parlamentu, člena vlády, člena Európskej komisie, starostu obce, primátora mesta, predsedu vyššieho územného celku, poslanca obecného zastupiteľstva a poslanca zastupiteľstva vyššieho územného celku a člena Bankovej rady Národnej banky Slovenska. Nezlučiteľnosť funkcie člena rady s funkciou člena vlády trvá ešte do troch rokov po zániku funkcie člena rady podľa odseku 5 písm. a) až c). **Za člena rady nemožno navrhnúť uchádzača, ktorý dva roky pred podaním návrhu vykonával funkciu v politickej strane alebo politickom hnutí, funkciu prezidenta Slovenskej republiky, poslanca národnej rady, poslanca Európskeho parlamentu, člena vlády, štátneho tajomníka a člena Európskej komisie.**
5. Funkcia člena rady zaniká
   1. **uplynutím funkčného obdobia, ak odsek 3 prvá veta neustanovuje inak**,
   2. **vzdaním sa funkcie, a to dňom doručenia písomného oznámenia člena rady o vzdaní sa funkcie predsedovi národnej rady**,
   3. odvolaním z dôvodov uvedených v odseku 6,
   4. smrťou alebo vyhlásením za mŕtveho.
6. Člena rady možno odvolať z funkcie len vtedy, ak bol člen rady právoplatne odsúdený za úmyselný trestný čin, ak bol právoplatným rozhodnutím súdu pozbavený alebo obmedzený v spôsobilosti na právne úkony alebo ak člen rady nie je schopný šesť mesiacov vykonávať svoju funkciu.
7. Úlohy spojené s odborným, organizačným, administratívnym, personálnym a technickým zabezpečením činnosti rady vykonáva Kancelária rady. Kancelária rady je právnická osoba so sídlom v Bratislave. Kanceláriu rady riadi a v jej mene vystupuje výkonný riaditeľ, ktorý zodpovedá rade za činnosť Kancelárie rady.
8. Kancelária rady hospodári podľa rozpočtu príjmov a výdavkov. Výdavky Kancelárie rady sú financované z rozpočtu Národnej banky Slovenska; tieto výdavky sa Národnej banke Slovenska bezodkladne uhradia zo štátneho rozpočtu, ak o to Národná banka Slovenska požiada Ministerstvo financií Slovenskej republiky (ďalej len „ministerstvo financií“). Podrobnosti o štruktúre rozpočtu rady a Kancelárie rady upraví rada štatútom, pričom výšku jednotlivých výdavkových položiek schvaľuje rada na základe celkového limitu výdavkov určeného Národnou bankou Slovenska.
9. Rokovanie rady sa riadi rokovacím poriadkom, ktorý schvaľuje rada.

Čl. 4

Pôsobnosť rady

1. Rada
2. vypracováva a zverejňuje správu o dlhodobej udržateľnosti vrátane základného scenára a určenia ukazovateľa dlhodobej udržateľnosti každoročne **do 31. mája** a vždy do 30 dní po prerokovaní programového vyhlásenia vlády a vyslovení dôvery vláde **a predkladá ju na rokovanie vlády a na rokovanie národnej rady,**
3. vypracováva a **zverejňuje** správu o hodnotení plnenia pravidiel rozpočtovej zodpovednosti a pravidiel rozpočtovej transparentnosti podľa tohto zákona za predchádzajúci rozpočtový rok každoročne do 31. augusta,
4. **vypracováva a predkladá na rokovanie národnej rady stanovisko k návrhu rozpočtu verejnej správy** **najneskôr pred rokovaním vo výboroch národnej rady; ak minister financií Slovenskej republiky nesúhlasí so stanoviskom rady, odôvodní nesúhlas národnej rade,**
5. **vypracováva a predkladá na rokovanie vlády a národnej rady správu o fiškálnych rizikách Slovenskej republiky najmenej raz za štyri roky,**
6. **vypracováva a zverejňuje** 
   * 1. **správu o stave a udržateľnosti dôchodkového systému Slovenskej republiky raz ročne,**
     2. **správu o financovaní sociálneho systému Slovenskej republiky najmenej raz za dva roky,**
7. vypracováva a zverejňuje z vlastného podnetu stanovisko k legislatívnym návrhom predkladaným na rokovanie národnej rady najmä z hľadiska dôsledkov na rozpočet verejnej správy a dlhodobú udržateľnosť; takéto stanovisko môže vypracovať aj na podnet poslaneckého klubu,
8. vykonáva ďalšie činnosti súvisiace s monitorovaním a hodnotením vývoja hospodárenia Slovenskej republiky a hodnotením plnenia pravidiel rozpočtovej zodpovednosti,
9. **navrhuje vyhlásenie mimoriadnej okolnosti podľa čl. 5 ods. 13 a jej ukončenie; na prijatie tohto návrhu sa vyžaduje súhlas všetkých členov rady**,
10. vykonáva ďalšie činnosti ustanovené zákonom.
11. **Rada má právo vyžadovať súčinnosť od subjektov verejnej správy a právnických osôb vykonávajúcich činnosť vo verejnom záujme pri poskytovaní údajov na účely výkonu pôsobnosti rady. Subjekty verejnej správy a právnické osoby vykonávajúce činnosti vo verejnom záujme sú povinné na vyžiadanie rady prostredníctvom Kancelárie rady poskytnúť údaje, vrátane osobných údajov bez súhlasu dotknutých osôb, predkladať informácie, podať vysvetlenia a poskytnúť ďalšiu vyžiadanú súčinnosť na účely výkonu pôsobnosti rady. Subjekty verejnej správy a právnické osoby vykonávajúce činnosti vo verejnom záujme poskytujú údaje, informácie, vysvetlenia a ďalšiu súčinnosť podľa druhej vety na základe písomnej žiadosti v lehote určenej radou, ktorá nesmie byť kratšia ako päť pracovných dní. Žiadosť musí obsahovať účel na aký sa majú údaje, informácie, vysvetlenia a ďalšia súčinnosť poskytnúť. Rada môže po prijatí technických opatrení a organizačných opatrení na ochranu osobných údajov poskytnuté osobné údaje usporadúvať, využívať, kombinovať a uchovávať na účely ich vyhodnotenia a vytvorenia databázy štatistických a analytických údajov, ktorá neobsahuje osobné údaje a jej využitia na vypracovanie analýz o vyhodnotení stavu a predpokladaného vývoja verejných financií. Týmto odsekom nie sú dotknuté ustanovenia osobitných predpisov upravujúcich ochranu osobných údajov. Povinnosti podľa tohto odseku sa nevzťahujú na Slovenskú informačnú službu a Vojenské spravodajstvo.**

Pravidlá rozpočtovej zodpovednosti

**Čl. 5**

**Limit čistého dlhu**

1. **Výšku čistého dlhu a hodnoty finančných aktív podľa čl. 2 písm. j) zverejňuje Štatistický úrad Slovenskej republiky na svojom webovom sídle spolu so zverejnením výšky dlhu verejnej správy najneskôr v deň zverejnenia výšky dlhu verejnej správy Európskou komisiou. Ak sa výška dlhu verejnej správy zverejnená Európskou komisiou odlišuje od výšky dlhu verejnej správy zverejnenej Štatistickým úradom Slovenskej republiky, na účely posudzovania výšky čistého dlhu podľa odsekov 3 až 6 a 8 sa použije výška dlhu verejnej správy zverejnená Európskou komisiou. Na účely posudzovania výšky čistého dlhu podľa odsekov 3 až 6 a 8 sa za čistý dlh považuje čistý dlh k 31. decembru predchádzajúceho roka zverejnený v bežnom roku.**
2. **Horný limit čistého dlhu sa ustanovuje vo výške 55 % podielu na hrubom domácom produkte.**
3. **Ak výška čistého dlhu dosiahne 40 % podielu na hrubom domácom produkte a viac, uplatnia sa opatrenia uvedené v odsekoch 4 až 6 a 8, ktorých cieľom je znížiť čistý dlh pod 40 %.**
4. **Ak výška čistého dlhu dosiahne 40 % podielu na hrubom domácom produkte a zároveň nedosiahne 45 % podielu na hrubom domácom produkte, uplatnia sa tieto opatrenia:**
   1. **vláda predloží národnej rade návrh rozpočtu verejnej správy, ktorým zabezpečí, aby sa v roku nasledujúcom po roku, v ktorom sa zverejnia údaje podľa čl. 2 písm. j), zlepšila hodnota salda rozpočtu verejnej správy upravená o vplyv hospodárskeho cyklu a o jednorazové vplyvy (ďalej len „štrukturálne saldo“) aspoň o hodnotu 0,5 % hrubého domáceho produktu; metodiku výpočtu štrukturálneho salda vypracúva a zverejňuje rada,**
   2. **ministerstvo financií zasiela národnej rade písomné zdôvodnenie výšky dlhu vrátane návrhu opatrení na jeho zníženie spolu so stanoviskom rady.**
5. **Ak výška čistého dlhu dosiahne 45 % podielu na hrubom domácom produkte a zároveň nedosiahne 50 % podielu na hrubom domácom produkte, uplatnia sa okrem opatrení podľa odseku 4 písm. b) aj tieto opatrenia:** 
   1. **vláda predloží národnej rade návrh rozpočtu verejnej správy, ktorým zabezpečí, aby sa v roku nasledujúcom po roku, v ktorom sa zverejnia údaje podľa čl. 2 písm. j), zlepšila hodnota štrukturálneho salda aspoň o hodnotu 1 % hrubého domáceho produktu,**
   2. **nemožno poskytovať prostriedky z rezervy predsedu vlády a z rezervy vlády.**
6. **Ak výška čistého dlhu dosiahne 50 % podielu na hrubom domácom produkte a zároveň nedosiahne 55 % podielu na hrubom domácom produkte, uplatnia sa okrem opatrení podľa odseku 5 aj tieto opatrenia:**
7. **vláda predloží národnej rade návrh rozpočtu verejnej správy na nasledujúci rozpočtový rok, ktorého realizácia zabezpečí**
8. **aspoň vyrovnané štrukturálne saldo,**
9. **prebytkové štrukturálne saldo aspoň vo výške 1% hrubého domáceho produktu, ak v súvislosti s dlhodobou udržateľnosťou podľa hodnotenia rady existujú vysoké riziká,**
10. **obec a vyšší územný celok sú povinní schváliť na nasledujúci rozpočtový rok vyrovnaný alebo prebytkový rozpočet bez finančných operácií.**
11. **Ak vláda predložila národnej rade návrh rozpočtu verejnej správy pred zverejnením výšky čistého dlhu podľa odseku 1 a výška čistého dlhu odôvodňuje uplatnenie opatrení podľa odseku 4 písm. a), odseku 5 písm. a) alebo odseku 6 písm. a), je povinná stiahnuť ho z rokovania národnej rady a do 30 dní predložiť návrh rozpočtu verejnej správy, ktorý je v súlade s odsekom 4 písm. a), odsekom 5 písm. a) alebo odsekom 6 písm. a).**
12. **Ak výška čistého dlhu dosiahne 55 % podielu na hrubom domácom produkte a viac, okrem uplatnenia opatrení podľa odseku 6, vláda predloží na rokovanie národnej rady návrh opatrení na jeho zníženie a spojí hlasovanie o prijatí týchto opatrení s hlasovaním o vyslovení dôvery vláde. Ak vláda v predchádzajúcom rozpočtovom roku uplatnila opatrenia podľa odseku 6 a výška čistého dlhu v predchádzajúcom roku medziročne klesla, vláda predloží na rokovanie národnej rady len návrh opatrení na zníženie čistého dlhu; uplatnenie opatrení podľa odseku 6 vyhodnotí rada. Návrh opatrení na zníženie čistého dlhu vláda predloží na rokovanie národnej rady do 60 dní od zverejnenia výšky čistého dlhu Štatistickým úradom Slovenskej republiky** **podľa odseku 1 spolu so stanoviskom rady .**
13. **Pri uplatnení opatrení podľa odsekov 4 až 6 a 8 sú subjekty verejnej správy, ktorých rozpočty sú súčasťou rozpočtu verejnej správy, povinné zosúladiť návrhy svojich rozpočtov s vládnym návrhom rozpočtu verejnej správy.**
14. **Ak by sa hodnota štrukturálneho salda v dôsledku postupu podľa odsekov 4 až 6 a 8 zlepšila na úroveň prebytku štrukturálneho salda vyššieho ako 2% hrubého domáceho produktu, vláda môže určiť zlepšenie štrukturálneho salda tak, aby prebytok štrukturálneho salda nepresiahol 2% hrubého domáceho produktu.**
15. **Povinnosť uplatňovať ustanovenia odsekov 4 až 6 a 8 sa nevzťahuje na obdobie od vypovedania vojny alebo od vyhlásenia vojnového stavu až do skončenia vojny alebo do skončenia vojnového stavu.**
16. **Povinnosť uplatňovať ustanovenia odsekov 4 až 6 a 8 sa nevzťahuje na obdobie 12 kalendárnych mesiacov od prvého dňa kalendárneho mesiaca nasledujúcom po kalendárnom mesiaci, v ktorom**
17. **Štatistický úrad Slovenskej republiky zverejní, že hrubý domáci produkt za predchádzajúci rok vyjadrený v stálych cenách klesol medziročne aspoň o tri percentuálne body,**
18. **ministerstvo financií zverejní spolu so stanoviskom rady, že výdavky verejnej správy spojené s obnovením fungovania bankového sektora postihnutého finančnou krízou, výdavky verejnej správy súvisiace s odstraňovaním následkov živelnej pohromy a prírodnej katastrofy, ktoré zasiahli územie Slovenskej republiky a záväzky a výdavky verejnej správy vyplývajúce z plnenia medzinárodných zmlúv presiahli v úhrne ročne aspoň 2 % hrubého domáceho produktu.**
19. **Národná rada schvaľuje návrh rady na vyhlásenie mimoriadnej okolnosti a jej ukončenie. Návrh na vyhlásenie mimoriadnej okolnosti môže rada podať, ak skutočný alebo odhadovaný negatívny vývoj ekonomiky, vyhlásenie výnimočného stavu, núdzového stavu alebo vyhlásenie mimoriadnej situácie môžu spôsobiť mimoriadne zhoršenie salda rozpočtu verejnej správy alebo čistého dlhu. Po schválení mimoriadnej okolnosti podľa prvej vety sa opatrenia uvedené v odsekoch 4 až 6 a 8 po dobu 12 kalendárnych mesiacov od schválenia mimoriadnej okolnosti neuplatnia. Rada môže navrhnúť národnej rade, že opatrenia uvedené v odsekoch 6 a 8 sa neuplatnia po dobu maximálne ďalších 36 kalendárnych mesiacov. Ak nastala mimoriadna okolnosť skôr ako sa zverejnia a potvrdia skutočnosti podľa odseku 12, obdobie 12 kalendárnych mesiacov plynie od schválenia mimoriadnej okolnosti. Ak nastala mimoriadna okolnosť a zverejnené údaje podľa odseku 12 nedosahujú hodnoty uvedené v odseku 12, rada môže navrhnúť národnej rade ukončenie mimoriadnej okolnosti.**
20. **Na obdobie 24 mesiacov nasledujúcich po dni, v ktorom bolo schválené programové vyhlásenie vlády a vyslovená dôvera vláde po voľbách do národnej rady, sa povinnosť uplatňovať ustanovenia odsekov 6 a 8 nevzťahuje.**
21. **Ak zmena uplatňovanej jednotnej metodiky platnej pre Európsku úniu alebo zaradenie právnických osôb medzi subjekty verejnej správy vyvolané zmenou uplatňovanej jednotnej metodiky platnej pre Európsku úniu medziročne zvýši čistý dlh aspoň o 2 % hrubého domáceho produktu, v dôsledku čoho čistý dlh dosiahne horný percentuálny limit podľa odsekov 6 a 8, pri uplatňovaní ustanovení podľa odsekov 6 a 8 sa na toto zvýšenie dlhu neprihliada počas obdobia 12 mesiacov počnúc prvým dňom kalendárneho mesiaca nasledujúceho po kalendárnom mesiaci, v ktorom bolo zverejnená výška čistého dlhu verejnej správy.**

Čl. 6

Osobitné ustanovenia pre územnú samosprávu

1. Štát finančne nezabezpečuje platobnú schopnosť a nezodpovedá za platobnú schopnosť obce alebo vyššieho územného celku. Postup pri riešení platobnej neschopnosti obce alebo vyššieho územného celku ustanovuje zákon.
2. Ak zákon pri úprave pôsobnosti ustanovuje nové úlohy obci alebo vyššiemu územnému celku, štát na ich plnenie súčasne zabezpečí obci alebo vyššiemu územnému celku zodpovedajúce finančné prostriedky.
3. Ak celková suma dlhu obce alebo vyššieho územného celku dosiahne 60 % skutočných bežných príjmov predchádzajúceho rozpočtového roka a viac, obec alebo vyšší územný celok sú povinní zaplatiť pokutu, ktorú ukladá ministerstvo financií, a to vo výške 5 % z rozdielu medzi celkovou sumou dlhu a 60 % skutočných bežných príjmov predchádzajúceho rozpočtového roka. Celkovú sumu dlhu obce alebo vyššieho územného celku ustanovuje zákon.
4. Povinnosť uplatňovať ustanovenie odseku 3 sa neuplatní počas 24 mesiacov počnúc prvým dňom nasledujúcim po dni, v ktorom sa uskutočnilo ustanovujúce zasadnutie obecného zastupiteľstva alebo zastupiteľstva vyššieho územného celku, ak nebola vo voľbách ako nový starosta, nový primátor alebo nový predseda vyššieho územného celku zvolená tá istá fyzická osoba, ako v predchádzajúcom volebnom období.

Čl. 7

Ukazovateľ dlhodobej udržateľnosti

1. Rada pred určením ukazovateľa dlhodobej udržateľnosti zverejní na svojom webovom sídle metodológiu výpočtov a predpoklady, ktoré použije pri určení ukazovateľa dlhodobej udržateľnosti.
2. Rada pri určení ukazovateľa dlhodobej udržateľnosti zohľadňuje
   1. hodnotu štrukturálneho primárneho salda,
   2. prognózy demografického vývoja zverejnené Eurostatom,
   3. makroekonomické prognózy Výboru pre makroekonomické prognózy a dlhodobé makroekonomické prognózy Európskej komisie,
   4. dlhodobé prognózy výdavkov citlivých na starnutie populácie vypočítaných Európskou komisiou,
   5. dlhodobé prognózy kapitálových príjmov vypočítaných Európskou komisiou,
   6. implicitné záväzky a podmienené záväzky,
   7. iné ukazovatele ovplyvňujúce dlhodobú udržateľnosť.

**Čl. 7a**

**Limit verejných výdavkov**

1. **Limit verejných výdavkov je hlavným rozpočtovým nástrojom na zabezpečenie dlhodobej udržateľnosti.**
2. **Limit verejných výdavkov sa určuje na každý rozpočtový rok príslušného volebného obdobia národnej rady počnúc rokom nasledujúcim po roku, v ktorom bolo schválené programové vyhlásenie vlády a vyslovená dôvera vláde po voľbách do národnej rady. Limitom verejných výdavkov sa rozumie maximálna výška celkových časovo rozlíšených konsolidovaných výdavkov verejnej správy určená podľa odseku 3 a vyjadrená sumou; limit verejných výdavkov sa nevzťahuje na výdavky územnej samosprávy, prostriedky Európskej únie a prostriedky štátneho rozpočtu určené na financovanie spoločných programov Slovenskej republiky a Európskej únie, odvody Európskej únii, výdavky na správu dlhu verejnej správy,** **jednorazové výdavky a vplyv hospodárskeho cyklu na výdavky verejnej správy.**
3. **Limit verejných výdavkov vypočítava rada z hodnoty plánovaného štrukturálneho salda, od ktorého sa odpočítajú výdavky na správu dlhu verejnej správy, odvod do rozpočtu Európskej únie a prostriedky štátneho rozpočtu určené na financovanie spoločných programov Slovenskej republiky a Európskej únie a pripočítajú**
4. **predpokladaný výsledok hospodárenia územnej samosprávy,**
5. **predpokladané konsolidované daňové príjmy vrátane  príjmov poistných fondov, upravené o vplyv hospodárskeho cyklu a jednorazové vplyvy,**
6. **predpokladané konsolidované nedaňové príjmy, granty a transfery bez jednorazových vplyvov transferov okrem grantov a transferov z rozpočtu Európskej únie.**
7. **Príjmy uvedené v odseku 3 písm. b) a c) sa znižujú o zodpovedajúce príjmy územnej samosprávy.**
8. **V rámci limitu verejných výdavkov sa povinne určuje rezerva na krytie nepredvídaných rozpočtových vplyvov.**
9. **Vláda do 60 dní po schválení programového vyhlásenia vlády a vyslovení dôvery vláde určuje na každý rozpočtový rok príslušného volebného obdobia národnej rady počnúc rokom nasledujúcim po roku, v ktorom bolo schválené programové vyhlásenie vlády a vyslovená dôvera vláde po voľbách do národnej rady, hodnotu plánovaného štrukturálneho salda. Hodnota plánovaného štrukturálneho salda sa určuje na základe ukazovateľa dlhodobej udržateľnosti s primeraným zohľadnením miery rizika.** **Vláda určí na každý rozpočtový rok príslušného volebného obdobia národnej rady minimálne zlepšenie štrukturálneho salda tak, aby pri vysokom riziku v súvislosti s dlhodobou udržateľnosťou zlepšila ukazovateľ dlhodobej udržateľnosti najmenej o 1% hrubého domáceho produktu a aby pri strednom riziku zlepšila ukazovateľ dlhodobej udržateľnosti najmenej o 0,5% hrubého domáceho produktu, pričom zlepšenie štrukturálneho salda musí byť v súlade s čl. 5 ods. 4 až 6 a 8.**
10. **Ak by sa hodnota plánovaného štrukturálneho salda v dôsledku postupu podľa odseku 6 zlepšila na úroveň štrukturálneho prebytku vyššieho ako 2% hrubého domáceho produktu, vláda môže určiť zlepšenie štrukturálneho salda tak, aby štrukturálny prebytok nepresiahol 2% hrubého domáceho produktu.**
11. **Limit verejných výdavkov na nasledujúce štyri roky schvaľuje národná rada** **uznesením, ktoré sa zverejňuje v Zbierke zákonov Slovenskej republiky. Po schválení limitu verejných výdavkov možno na rokovanie národnej rady predkladať návrhy s dôsledkom na prekročenie limitu verejných výdavkov len s návrhom kompenzačných opatrení.**
12. **Aktualizovaný limit verejných výdavkov rada vypočíta do 30. júna rozpočtového roka a do 30 dní od doručenia žiadosti ministerstva financií o aktualizáciu limitu. Metodiku aktualizácie limitu verejných výdavkov vypracúva a zverejňuje rada. Aktualizovaný limit verejných výdavkov rada zverejňuje v Zbierke zákonov Slovenskej republiky. Pri výpočte aktualizovaného limitu verejných výdavkov sa zohľadňujú**
    1. **zmeny v dlhodobej udržateľnosti ovplyvnené legislatívnymi zmenami schválenými národnou radou,**
    2. **zistené prekročenie limitu verejných výdavkov v predchádzajúcom rozpočtovom roku na základe hodnotenia podľa odseku 11,**
    3. **vplyvy legislatívnych zmien na príjmy verejnej správy,**
    4. **zistený rozdiel medzi skutočnou výškou prijatých grantov a transferov bez jednorazových vplyvov, okrem grantov a transferov z Európskej únie a ich rozpočtovanou výškou,**
    5. **zistený rozdiel skutočnou výškou nedaňových príjmov, ktoré neposudzujú výbory podľa čl. 8 ods. 1 a ich rozpočtovanou výškou,**
    6. **zistený rozdiel medzi skutočnou výškou odvodu do rozpočtu Európskej únie a jeho rozpočtovanou výškou,**
    7. **zistený rozdiel medzi skutočnými výdavkami štátneho rozpočtu určenými na financovanie spoločných programov Slovenskej republiky a Európskej únie a ich rozpočtovanou výškou,**
    8. **vplyvy opatrení podľa čl. 5 ods. 4 až 6 a 8.**
13. **Rada môže aktualizovať limit verejných výdavkov aj pri zmene makroekonomických a demografických predpokladov výrazne ovplyvňujúcich predpokladané saldo rozpočtu verejnej správy.**
14. **Plnenie limitu verejných výdavkov v predchádzajúcom rozpočtovom roku hodnotí a zverejňuje rada. V hodnotení sa zohľadňujú**
15. **schválené legislatívne zmeny s vplyvom na príjmy rozpočtu verejnej správy alebo dlhodobú udržateľnosť,**
16. **zmeny zaradenia jednotlivých subjektov do sektora verejnej správy a ich vyradenie a ďalšie vplyvy vychádzajúce z jednotnej metodiky platnej pre Európsku úniu,**
17. **použitie nevyčerpaných finančných prostriedkov z minulých rokov,**
18. **jednorazové vplyvy na verejné výdavky.**

Pravidlá rozpočtovej transparentnosti

Čl. 8

Výbory

1. Za účelom zvýšenia transparentnosti v procese zostavovania rozpočtu verejnej správy sa zriaďujú Výbor pre daňové prognózy a Výbor pre makroekonomické prognózy (ďalej len „výbory“). Výbory sú poradnými orgánmi ministra financií.
2. **Výbory najmenej dvakrát ročne vypracúvajú prognózy najmä v oblasti vývoja makroekonomiky, daňových a odvodových príjmov, vybraných nedaňových príjmov a vybraných výdavkov rozpočtu verejnej správy. Prognózy sa vypracúvajú do 31. marca bežného rozpočtového roka a do 30. júna bežného rozpočtového roka.**

Čl. 9

Zverejňovanie údajov

1. Subjekty verejnej správy sú povinné zostavovať svoj rozpočet najmenej na tri rozpočtové roky, pričom súčasťou návrhu rozpočtu je aj schválený rozpočet na bežný rozpočtový rok, údaje o očakávanej skutočnosti bežného rozpočtového roka a údaje o skutočnom plnení rozpočtu za predchádzajúce dva rozpočtové roky. Subjekty verejnej správy zohľadňujú pri zostavení svojho rozpočtu prognózy zverejnené ministerstvom financií podľa odseku 3.
2. Subjekty verejnej správy sú povinné zverejňovať údaje o rozpočte podľa odseku 1 do 30 dní po schválení ich rozpočtu a do 60 dní po skončení rozpočtového roka.
3. Ministerstvo financií najmenej dvakrát ročne zverejňuje prognózy vypracované výbormi podľa čl. 8 **ods. 2**, a to do **31.marca** bežného rozpočtového roka a do 30. júna bežného rozpočtového roka.
4. Rozpočet verejnej správy obsahuje okrem údajov, ktoré ustanovuje osobitný zákon, aj konsolidovanú bilanciu rozpočtu verejnej správy, stratégiu riadenia štátneho dlhu a údaje o daňových výdavkoch, implicitných záväzkoch a podmienených záväzkoch, jednorazových vplyvoch a o hospodárení podnikov štátnej správy; príslušný správca kapitoly štátneho rozpočtu je povinný predkladať ministerstvu financií požadované údaje za hospodárenie podnikov štátnej správy.
5. Súhrnná výročná správa Slovenskej republiky obsahuje okrem údajov, ktoré ustanovuje osobitný zákon, aj výšku čistého bohatstva Slovenskej republiky, bilanciu rozpočtu verejnej správy, vyhodnotenie plnenia cieľov stratégie riadenia štátneho dlhu, jednorazové vplyvy a hospodárenie podnikov štátnej správy.

Prechodné ustanovenia

Čl. 10

1. Národná rada zvolí trojpätinovou väčšinou poslancov prvýkrát na návrh aspoň jednej pätiny všetkých poslancov na sedem rokov člena rady, ktorého podľa [čl. 3 ods. 2 tretej vety](https://www.slov-lex.sk/static/SK/ZZ/2011/493/20150101.print.html#clanok-3.odsek-2) inak navrhuje vláda.
2. Národná rada zvolí trojpätinovou väčšinou poslancov prvýkrát na návrh aspoň jednej pätiny všetkých poslancov na päť rokov člena rady, ktorého podľa [čl. 3 ods. 2 štvrtej vety](https://www.slov-lex.sk/static/SK/ZZ/2011/493/20150101.print.html#clanok-3.odsek-2) inak navrhuje prezident Slovenskej republiky.
3. Národná rada zvolí trojpätinovou väčšinou poslancov prvýkrát na návrh aspoň jednej pätiny všetkých poslancov na tri roky člena rady, ktorého podľa [čl. 3 ods. 2 piatej vety](https://www.slov-lex.sk/static/SK/ZZ/2011/493/20150101.print.html#clanok-3.odsek-2) inak navrhuje guvernér Národnej banky Slovenska, tento člen rady môže byť zvolený za člena rady aj opätovne na najbližšie ďalšie funkčné obdobie.
4. Rada predloží prvýkrát správu podľa [čl. 4 ods. 1 písm. a)](https://www.slov-lex.sk/static/SK/ZZ/2011/493/20150101.print.html#clanok-4.odsek-1.pismeno-a) do šiestich mesiacov od zvolenia všetkých členov rady.
5. Rada predkladá správu podľa [čl. 4 ods. 1 písm. b)](https://www.slov-lex.sk/static/SK/ZZ/2011/493/20150101.print.html#clanok-4.odsek-1.pismeno-b) a hodnotí plnenie pravidiel rozpočtovej zodpovednosti a pravidiel rozpočtovej transparentnosti prvýkrát do dvanástich mesiacov od zvolenia všetkých členov rady.

Čl. 11

Ustanovenie [čl. 5](https://www.slov-lex.sk/static/SK/ZZ/2011/493/20150101.print.html#clanok-5) sa prvýkrát uplatní v rozpočtovom roku 2028.

Čl. 12

Prechodné ustanovenia účinné do 31. decembra 2017

1. Do konca rozpočtového roka 2017 sa horný limit dlhu verejnej správy ustanovuje vo výške 60 % podielu na hrubom domácom produkte.

1. Ak výška dlhu dosiahne 50 % podielu na hrubom domácom produkte a viac, uplatňuje sa postup uvedený v odsekoch 3 až 7, ktorého cieľom je znížiť dlh.
2. Ak výška dlhu dosiahne 50 % podielu na hrubom domácom produkte a zároveň nedosiahne 53 % podielu na hrubom domácom produkte, ministerstvo financií zasiela národnej rade písomné zdôvodnenie výšky dlhu vrátane návrhu opatrení na jeho zníženie.
3. Ak výška dlhu dosiahne 53 % podielu na hrubom domácom produkte a zároveň nedosiahne 55 % podielu na hrubom domácom produkte
   1. vláda predloží na rokovanie národnej rady návrh opatrení, ktorými navrhuje zabezpečiť zníženie dlhu a
   2. znížia sa platy členov vlády na úroveň ich platov v predchádzajúcom rozpočtovom roku, ak ich platy v predchádzajúcom rozpočtovom roku boli nižšie; zníženie platov sa vykoná na obdobie od prvého dňa kalendárneho mesiaca nasledujúceho po zverejnení výšky dlhu až do konca kalendárneho mesiaca, v ktorom bola zverejnená výška dlhu nižšia ako 53 % podielu na hrubom domácom produkte.
4. Ak výška dlhu dosiahne 55 % podielu na hrubom domácom produkte a zároveň nedosiahne 57 % podielu na hrubom domácom produkte, okrem realizácie postupu podľa odseku 4
   1. ministerstvo financií viaže od prvého kalendárneho mesiaca nasledujúceho po zverejnení výšky dlhu výdavky štátneho rozpočtu vo výške 3 % z celkových výdavkov štátneho rozpočtu schválených zákonom o štátnom rozpočte na príslušný rozpočtový rok znížených o výdavky na správu štátneho dlhu, o prostriedky Európskej únie, prostriedky štátneho rozpočtu na financovanie spoločných programov Slovenskej republiky a Európskej únie, odvody do Európskej únie, transfery Sociálnej poisťovni a o výdavky na likvidáciu škôd spôsobených živelnými pohromami; ak výška dlhu podľa odseku 2 dosahuje 55 % podielu na hrubom domácom produkte a viac neustále počas viacerých po sebe nasledujúcich rozpočtových rokov, viazanie sa vykoná vždy len v prvom rozpočtovom roku, v ktorom výška dlhu podľa odseku 2 dosiahla 55 % podielu na hrubom domácom produkte a viac,
   2. nemožno poskytovať prostriedky z rezervy predsedu vlády a z rezervy vlády,
   3. vláda nesmie predložiť národnej rade taký návrh rozpočtu verejnej správy, ktorý obsahuje medziročný nominálny rast konsolidovaných výdavkov verejnej správy oproti rozpočtu verejnej správy na predchádzajúci rozpočtový rok, okrem výdavkov na správu štátneho dlhu, prostriedkov Európskej únie, prostriedkov štátneho rozpočtu na financovanie spoločných programov Slovenskej republiky a Európskej únie, odvodov do Európskej únie a okrem výdavkov na likvidáciu škôd spôsobených živelnými pohromami; ak vláda takýto návrh rozpočtu verejnej správy už predložila, je povinná stiahnuť ho z rokovania národnej rady a do 30 dní predložiť návrh rozpočtu verejnej správy súladný s ustanovenou podmienkou a
   4. obec a vyšší územný celok sú povinní schváliť rozpočet na nasledujúci rozpočtový rok s výdavkami maximálne vo výške výdavkov rozpočtu predchádzajúceho rozpočtového roka okrem výdavkov na likvidáciu škôd spôsobených živelnými pohromami a výdavkov na financovanie spoločných programov Slovenskej republiky a Európskej únie.
5. Ak výška dlhu dosiahne 57 % podielu na hrubom domácom produkte a zároveň nedosiahne 60 % podielu na hrubom domácom produkte, okrem realizácie postupu podľa odsekov 4 a 5
   1. vláda nesmie predložiť národnej rade návrh rozpočtu verejnej správy s rozpočtovaným schodkom; ak vláda takýto návrh rozpočtu verejnej správy už predložila, je povinná stiahnuť ho z rokovania národnej rady a do 30 dní predložiť návrh rozpočtu verejnej správy súladný s ustanovenými podmienkami a
   2. obec a vyšší územný celok sú povinní schváliť na nasledujúci rozpočtový rok iba vyrovnaný rozpočet alebo prebytkový rozpočet.
6. Ak výška dlhu dosiahne 60 % podielu na hrubom domácom produkte a viac, okrem realizácie postupu podľa odsekov 4 až 6, vláda požiada národnú radu o vyslovenie dôvery vláde.
7. Pri realizácii postupov podľa odsekov 5 a 6 sú subjekty verejnej správy, ktorých rozpočty sú súčasťou rozpočtu verejnej správy, povinné zosúladiť návrhy svojich rozpočtov s vládnym návrhom rozpočtu verejnej správy.
8. Povinnosť uplatňovať ustanovenia odsekov 5 až 7 sa nevzťahuje na obdobie 24 mesiacov počnúc prvým dňom nasledujúcim po dni, v ktorom bolo schválené programové vyhlásenie vlády a vyslovená dôvera vláde.
9. Povinnosť uplatňovať ustanovenia odsekov 5 až 7 sa nevzťahuje na obdobie 36 kalendárnych mesiacov od prvého dňa kalendárneho mesiaca nasledujúceho po kalendárnom mesiaci, v ktorom
   1. Štatistický úrad Slovenskej republiky zistí, že percentuálne vyjadrená medziročná zmena hrubého domáceho produktu za predchádzajúci rozpočtový rok a rozpočtový rok predchádzajúci predchádzajúcemu rozpočtovému roku zistená v bežnom rozpočtovom roku v porovnaní s percentuálne vyjadrenou medziročnou zmenou hrubého domáceho produktu za rozpočtový rok predchádzajúci predchádzajúcemu rozpočtovému roku a druhý rozpočtový rok predchádzajúci predchádzajúcemu rozpočtovému roku zistenou v predchádzajúcom rozpočtovom roku poklesla najmenej o 12 percentuálnych bodov,
   2. ministerstvo financií zistí, že výdavky z verejných prostriedkov spojené s obnovením fungovania bankového sektora postihnutého finančnou krízou, výdavky z verejných prostriedkov súvisiace s odstraňovaním následkov živelných pohrôm a prírodných katastrof, ktoré zasiahli územie Slovenskej republiky a výdavky z verejných prostriedkov vyplývajúce z plnenia medzinárodných zmlúv presiahli v úhrne 3 % hrubého domáceho produktu.
10. Povinnosť uplatňovať ustanovenia odsekov 3 až 7 sa nevzťahuje na obdobie od vypovedania vojny alebo od vyhlásenia vojnového stavu do skončenia vojny alebo do skončenia vojnového stavu.

Čl. 13

Počnúc rozpočtovým rokom 2018 až do konca rozpočtového roka 2027 sa horný limit dlhu verejnej správy ustanovuje tak, že je každý rozpočtový rok o jeden percentuálny bod nižší, ako horný limit dlhu verejnej správy ustanovený na predchádzajúci rozpočtový rok. V tomto období sa uplatnia rovnaké opatrenia, ako sú uvedené v [čl. 12 ods. 3 až 7](https://www.slov-lex.sk/static/SK/ZZ/2011/493/20150101.print.html#clanok-12.odsek-3), pričom percentuálne vyjadrená výška dlhu uvedená v [čl. 12 ods. 3 až 7](https://www.slov-lex.sk/static/SK/ZZ/2011/493/20150101.print.html#clanok-12.odsek-3) sa každoročne znižuje o jeden percentuálny bod.

**Čl. 13a**

1. **Správu podľa čl. 4 ods. 1 písm. d) rada vypracuje a predloží po prvýkrát najneskôr v roku 2023. Správu podľa čl. 4 ods. 1 písm. e) druhého bodu rada vypracuje a zverejní po prvýkrát najneskôr v roku 2022.**
2. **Pri posudzovaní výšky čistého dlhu v roku 2021 za rok 2020 sa použijú odseky 3 až 7.**
3. **Horný limit čistého dlhu sa pre rok 2020 ustanovuje vo výške 58 % podielu na hrubom domácom produkte.**
4. **Ak výška čistého dlhu za rok 2020 dosiahne 48 % podielu na hrubom domácom produkte a zároveň nedosiahne 51 % podielu na hrubom domácom produkte, uplatnia sa opatrenia podľa čl. 5 ods. 4.**
5. **Ak výška čistého dlhu za rok 2020 dosiahne 51 % podielu na hrubom domácom produkte a zároveň nedosiahne 55 % podielu na hrubom domácom produkte, uplatnia sa opatrenia podľa čl. 5 ods. 5.**
6. **Ak výška čistého dlhu za rok 2020 dosiahne 55 % podielu na hrubom domácom produkte a zároveň nedosiahne 58 % podielu na hrubom domácom produkte, uplatnia sa opatrenia podľa čl. 5 ods. 6.**
7. **Ak výška čistého dlhu za rok 2020 dosiahne 58 % podielu na hrubom domácom produkte a viac, uplatnia sa opatrenia podľa čl. 5 ods. 8.**
8. **Horný limit čistého dlhu pre rok 2021 sa ustanovuje vo výške 57 % podielu na hrubom domácom produkte. Horný limit čistého dlhu pre rok 2022 sa ustanovuje vo výške 56 % podielu na hrubom domácom produkte.**
9. **Počnúc rozpočtovým rokom 2021 sa percentuálne vyjadrená výška čistého dlhu uvedená v odsekoch 4 až 7 každoročne znižuje o jeden percentuálny bod až do dosiahnutia horného percentuálneho limitu uvedeného v čl. 5 ods. 5 alebo ods. 4, najdlhšie do roku 2028, ak odsek 10 neustanovuje inak, pričom v tomto období sa uplatnia rovnaké opatrenia ako sú uvedené v čl. 5 ods. 4 až 6 a 8 a 9.**
10. **Ak nastanú skutočnosti uvedené v čl. 5 ods. 11 až 13 znižovanie o jeden percentuálny bod podľa odseku 9 sa prerušuje počnúc rokom, za ktorý boli zistené skutočnosti uvedené v čl. 5 ods. 12 a 13 alebo počnúc rokom, v ktorom došlo k povedaniu vojny alebo k vyhláseniu vojnového stavu. V znižovaní sa pokračuje od roku nasledujúceho po roku, v ktorom došlo k ukončeniu obdobia uvedeného v čl. 5 ods. 12 a 13 alebo po roku, v ktorom došlo ku skončeniu vojny alebo skončeniu vojnového stavu.**
11. **Limit verejných výdavkov sa po prvýkrát určuje postupom podľa čl. 7a ods. 2 na volebné obdobie národnej rady, v ktorom bolo schválené programové vyhlásenie vlády a vyslovená dôvera vláde po nadobudnutí účinnosti tohto ústavného zákona.**
12. **V VIII. volebnom období národnej rady sa limit verejných výdavkov určuje na roky 2023 a 2024; ustanovenie čl. 7a ods. 2 prvej vety, ods. 6 prvej vety a ods. 8 prvej vety sa nepoužije. Vláda do 30 dní po zverejnení správy o dlhodobej udržateľnosti, v roku 2022 určí na roky 2023 a 2024 hodnotu plánovaného štrukturálneho salda podľa čl. 7a ods. 6. Limit verejných výdavkov na roky 2023 a 2024 schvaľuje národná rada uznesením, ktoré zverejňuje v Zbierke zákonov Slovenskej republiky.**
13. **Ustanovenia čl. 11 a 13 sa od 1. januára 2021 neuplatnia.**

Čl. 14

Účinnosť

Tento ústavný zákon nadobúda účinnosť 1. marca 2012 s výnimkou ustanovení [čl. 6 ods. 3 a 4](https://www.slov-lex.sk/static/SK/ZZ/2011/493/20150101.print.html#clanok-6.odsek-3), ktoré nadobúdajú účinnosť 1. januára 2015.

**Čl. II**

**Tento ústavný zákon nadobúda účinnosť 1. januára 2021.**